
Raport de specialitate
privind aprobarea dării unui acord de principiu referitor la preluarea imobilelor situate în Drobeta Turnu Severin, str. Serpentina Roșiori, nr. 1A, având numerele cadastrale 64245, 64246, 64248, 64249 și aprobarea trecerii imobilelor respective din domeniul public al statului și administrarea OCPI Mehedinți în domeniul public al Municipiului Drobeta Turnu Severin


            Prin referatul de aprobare nr. _____/______ 2023, Primarul Municipiului Drobeta Turnu Severin propune adoptarea unui proiect de hotărâre de consiliu local privind aprobarea dării unui acord de principiu referitor la preluarea imobilelor situate in Drobeta Turnu Severin, str. Serpentina Roșiori, nr. 1A, având numerele cadastrale 64245, 64246, 64248, 64249 și aprobarea trecerii imobilelor respective din domeniul public al statului și administrarea OCPI Mehedinți în domeniul public al Municipiului Drobeta Turnu Severin. 
1.	Necesitatea și oportunitatea proiectului
	Proiectul de hotărâre propus are ca scop inițierea unor demersuri pentru identificarea unor imobile care să fie modificate și adaptate spre a deveni locuințe sociale în sensul rezolvării numeroaselor solicitări ale cetățenilor Municipiului Drobeta Turnu Severin pentru acordarea de locuințe sociale.
	Necesitatea construirii de locuințe sociale în Municipiul Drobeta Turnu Severin apare în condițiile în care în momentul de față sunt înregistrate câteva mii de cereri pentru atribuirea de locuințe de acest gen iar soluția oferită de preluarea de la OCPI Mehedinți a anumitor imobile constituie una din căile de rezolvare a acestei probleme. Menționăm că locuințele sociale aparțin domeniului public unităților administrativ-teritoriale, sunt inalienabile, astfel încât pentru rezolvarea problemei din speța de față se impune ca bunurile imobile ce urmează să fie preluate din domeniul public al statului să devină bunuri de interes public local, urmând, ca după preluare, imobilul înscris în CF 64246 – C1  să fie adaptat spre a deveni bloc de locuințe sociale în cadrul unui proiect de investiții privind construirea de locuințe sociale care se intinde pe o perioadă de 15 ani de la data preluării acestuia. 
	De asemenea, terenurile având NC 64245, 64248, respectiv 64249 urmează să fie cuprinse în cadrul unui proiect de investiții privind realizarea de elemente de sistematizare (terenuri de sport, parcuri, locuri de joacă, căi de acces cu trotuarele aferente), tot pe o perioadă de 15 ani de la data preluării acestora.
	În acest sens OCPI Mehedinți, a dezmembrat imobilul cu nr. cadastral 5650 înscris în CF 56635 a UAT Drobeta Turnu Severin în 6 loturi, din care vor fi transmise către Municipiul Drobeta Turnu Severin 4 loturi, după cum urmează:
· teren, cu platformă betonată înscris în CF nr. 64245, având NC 64245, în suprafață de 972 mp, teren intravilan; compus din amenajări teren – platformă betonată în suprafață de 972 mp; numărul de inventar MFP 165055; codul de clasificare 8.29.08; vecinătăți N-OCPI Mehedinți, Primăria Drobeta Turnu Severin E - Primăria Drobeta Turnu Severin; S - OCPI Mehedinți Lot 4; V - OCPI Mehedinți Lot 3, Lot 4; anul dobândirii / dării în folosință 2006; valoarea totală de inventar 94410 lei din care teren – 75930 lei respectiv amenajări teren - platformă betonată 18480 lei;
· imobil înscris în CF nr. 64246, având NC 64246-C1 și NC 64246-C2, clădirea C1-NC 64246-C1 regim de înălțime P+2E, Sc=843 mp, Sd=2529 mp, Su total = 2001 mp, NC 64246-C1; clădirea C2 - NC 64246-C2 magazie, regim de înălțime P, Sc=Sd=71 mp, Su total = 52 mp; teren intravilan S=6323 mp CF 64246, NC 64246; numărul de inventar MFP 165059; codul de clasificare 8.29.08, vecinătăți N-V Primăria Drobeta Turnu Severin, E – OCPI Mehedinți Lot 2, S - OCPI Mehedinți Lot 4, Lot 6; anul dobândirii / dării în folosință 2006; Valoarea totală de inventar 2312934 lei din care clădire C1 – 1482224 lei, clădire C2 – 880 lei, Valoare teren – 829830 lei;
· teren înscris în CF nr. 64248, având NC 64248, în suprafață de 4290 mp teren intravilan; numărul de inventar MFP 165057; codul de clasificare 8.29.08; vecinătăți N - OCPI Mehedinți Lot 4, E – Primăria Drobeta Turnu Severin, V-S – OCPI Mehedinți Lot 6, anul dobândirii / dării în folosința 2006, Valoarea de inventar 444880 lei;
·  imobil înscris în CF nr. 64249, având NC 64249 format din clădire C1 – foișor Sc=Sd=9 mp, NC 64249 – C1, teren intravilan S=3496 mp, amenajări teren – gard prefabricat Sc sol = 254,5 ml CF 64249; număr de inventar MFP 165058, codul de clasificare 8.29.08; vecinătăți N-OCPI Mehedinți Lot 3, Lot 4, Lot 5, E - Primăria Drobeta Turnu Severin, S - Primăria Drobeta Turnu Severin, V - Primăria Drobeta Turnu Severin, anul dobândirii / dării în folosință 2006, valoarea totală de inventar 326600 lei din care clădire C1- foișor 220 lei, teren intravilan S-3496 mp = 325680 lei respectiv amenajări teren gard prefabricate – 700 lei.
	În acest context propunem declararea bunurilor identificate în art. 1 din proiectul de hotărâre ca bunuri de interes public local, acestea urmând să fie preluate pe bază de protocol de predare – primire încheiat între părțile interesate.
	Propunem, de asemenea, ca proiectele ce urmează să fie realizate de către Municipiul Drobeta Turnu Severin să se întindă pe o perioadă de 15 ani de la data preluării acestora, iar în cazul nerespectării termenului de finalizare, bunurile imobile revin în domeniul public al statului și administrarea OCPI Mehedinți.  
	Față de elementele prezentate considerăm că este necesară și oportună adoptarea prezentului proiect de hotărâre.


2.	Analiza economico-financiară
	Proiectul de hotărâre are efect pozitiv asupra bugetului local al Municipiului Drobeta Turnu Severin prin atragerea unor surse de finanțare în vederea demarării investițiilor necesare edificării de noi locuințe sociale precum și în ceea ce privește crearea de noi locuri de munca în scopul rezolvării problemelor locative și ocupaționale apărute la nivelul comunității locale.
3.	Beneficiul pentru comunitate
	Prin proiectul de hotărâre propus se are în vedere crearea de oportunități privind investițiile prin implementarea de noi proiecte, fapt ce conduce la dezvoltarea economico-socială a municipiului, rezolvarea multiplelor probleme locative ale cetățenilor și nu în ultimul rând modernizarea cadrului arhitectonic al municipiului.
4.	Legalitatea 
	Susținerea proiectului din punct de vedere legal este fundamentată pe dispozițiile art. 84;  art. 129 alin. 1, alin. 2 lit. c; art. 139 alin. 1, alin. 2; art. 196 alin. 1 lit. a și cele ale art. 292 alin. 1-6 din OUG nr. 57/05.07.2019 privind Codul administrativ.
	În acest sens în conformitate cu dispozițiile art. 136 alin. 8 lit. b din OUG nr. 57/05.07.2019 privind Codul administrativ a fost întocmit raportul de specialitate al Direcției Patrimoniu cu privire la necesitatea și oportunitatea aprobării preluării imobilelor situate în Drobeta Turnu Severin, str. Serpentina Roșiori, nr. 1A, având numerele cadastrale 64245, 64246, 64248, 64249 și aprobarea trecerii imobilelor respective din domeniul public al statului și administrarea OCPI Mehedinți în domeniul public al Municipiului Drobeta Turnu Severin.
	Proiectul de hotărâre este necesar în contextul în care RA Administrația Patrimoniului Protocolului de stat nu și-a exprimat interesul referitor la preluarea în administrare a imobilelor în cauză, în aceste condiții impunându-se încetarea HCL nr. 69/28.02.2022 și a celorlalte hotărâri care au același obiect, pe fondul modificării anumitor valori de inventar ale bunurilor.
	Proiectul de hotărâre cu întreaga documentație va fi supus spre dezbatere și aprobare în sedința ordinară a Consiliului Local al Municipiului Drobeta Turnu Severin.
	Atașăm prezentului raport :
-	adresa nr. 524/27.01.2022;
-      adresa nr. 2612/21.04.2023;
-      adresa nr. 2694/26.04.2023;
-	extrasele de carte funciară pentru informare ale bunurilor imobile;
-	HG nr. 1182/2021;
-	HG nr. 722/2019;
-	inventarul bunurilor din domeniul public al statului pentru OCPI Mehedinți;
-      plan de încadrare ortofotoplan.

          Director,               Șef Serviciu Administrare Terenuri,                 Inspector,
     Radu Lăpădat                               Felix Nuhaiu                              Valentin Zimța

